stanford-oval/wikipedia huggingface dataset:
גורו מיאזאקי
הערות שוליים

↑  Keegan, Rebecca (8 במרץ 2013). "Goro Miyazaki sets his own path in animation". Los Angeles Times. ארכיון מ-2013-03-13. נבדק ב-9 במרץ 2013. {{cite web}}:  (עזרה)
↑  "Archived copy". אורכב מ-המקור ב-2006-11-01. נבדק ב-2006-08-27. {{cite web}}:  (עזרה)
↑  "{title}". ארכיון מ-2013-10-29. נבדק ב-2013-10-08.
↑  Thomas, Daniel (31 ביולי 2009). "Ghibli Blog - Studio Ghibli, Animation and the Arts: Fatherhood and the Family Crown". ארכיון מ-2016-10-11. נבדק ב-2016-04-19. {{cite web}}:  (עזרה)
↑  Anderson, Sam (14 בפברואר 2023). "Spirited Away to Miyazaki Land". New York Times. New York Times. נבדק ב-21 באפריל 2023. {{cite news}}:  (עזרה)
↑  Ha, Thu-Huong (1 בנובמבר 2022). "Review: Is the new Ghibli Park worth all the hype?". Japan Times. Japan Times. Japan Times. נבדק ב-21 באפריל 2023. {{cite news}}:  (עזרה)
↑  eiga.com [�j���[�X&�\], web.archive.org, ‏2006-06-18
↑  See Nausicaa.net Goro Miyazaki's Blog Translation (Prologue) (אורכב 15.12.2006 בארכיון Wayback Machine) December 13, 2005.
↑  Kokurikozaka Kara film adaptation
↑  "Ghibli's From up on Poppy Hill wins Japan Academy Prize". ארכיון מ-2012-03-03. נבדק ב-2012-03-03.
↑  "Studio Ghibli's first TV show, Ronja, the Robber's Daughter, lacks any real magic". Polygon. ארכיון מ-2018-04-08. נבדק ב-2018-04-23.
↑  "Goro Miyazaki to Direct Ronia the Robber's Daughter TV Anime". Anime News Network. 30 בינואר 2014. נבדק ב-30 בינואר 2020. {{cite news}}:  (עזרה)
↑  "Polygon Pictures to Create Animation Under Goro Miyazaki's Direction, The Animated TV Series Ronia, the Robber's Daughter, Premiering on NHK BS in Autumn 2014". Polygon Pictures. 31 בינואר 2014. ארכיון מ-2014-02-23. נבדק ב-14 בפברואר 2014. {{cite web}}:  (עזרה)
↑  "Ghibli, Goro Miyazaki Make CG Anime of Earwig and the Witch Novel by Howl's Moving Castle's Diana Wynne Jones". Anime News Network. 3 ביוני 2020. נבדק ב-3 ביוני 2020. {{cite news}}:  (עזרה)
↑  Baseel, Casey (5 ביוני 2020). "New Studio Ghibli anime coming this winter is first CG feature planned by Hayao Miyazaki". Japan Today. נבדק ב-7 ביוני 2020. {{cite news}}:  (עזרה)
↑  Egan Loo (2020-06-19). "Ghibli Unveils 1st Visuals From Its 1st CG Feature, Earwig and the Witch". Anime News Network. נבדק ב-2020-06-26. Earwig and the Witch adapts Diana Wynne Jones' novel of the same name.
↑  第73回カンヌ映画祭の公式セレクション作品として「アーヤと魔女」が選ばれました (ביפנית). Studio Ghibli. 2020-06-04. נבדק ב-2020-06-27. スタジオジブリ最新作「アーヤと魔女」(英題: Earwig and the Witch)が選ばれました。
| --- | --- |
בקרת זהויות :  NLI: 987007440551605171  PLWABN: 9810626291305606  BNE: XX5223159  BnF: cb15545286v (data)  CANTIC: a1132787x  CiNii: DA16855799  GND: 133606872  ISNI: 0000 0001 1769 9872  LCCN: no2011038748  MusicBrainz: d74f6ae9-ff2b-44dd-93fa-69d43edcdc00  NDL: 01054111  NLK: KAC200703773  NTA: 308436563  RKD: 359117  SUDOC: 162384467  VIAF: 72587152   WorldCat (עם VIAF): 72587152
חוסה אלברדו

| --- | --- |

 לידה:  21 באפריל 1998  (בן 26) קווינס, ניו יורק, ארצות הברית
 עמדה:  רכז
 גובה:  1.83 מטרים
 מספר:  15
 מכללה:  המכון הטכנולוגי של ג'ורג'יה
 דראפט:  לא נבחר, 2021
 קבוצות כשחקן
 2021– 2021:  ניו אורלינס פליקנס ←ברמינגהאם סקוואדרון
 הישגים כשחקן
 MVP של משחק הכוכבים העולים בסוף שבוע האולסטאר ב-NBA ‏(2023)
 
חוסה אלברדו (באנגלית: Jose Alvarado; נולד ב-12 באפריל 1998) הוא כדורסלן אמריקאי המשחק בעמדת הרכז בניו אורלינס פליקנס מה-NBA ובנבחרת פוארטו ריקו בכדורסל. הוא מכונה "Grand Theft Alvarado" (משחק מילים על משחק הווידאו הפופולרי Grand Theft Auto) בשל יכולות החטיפה שלו.
ביוגרפיה > ראשית חייו וקריירה בתיכון

אלברדו שיחק פוטבול בילדותו, אך פרש לאחר שנפצע בצווארו. הוא שיחק כדורסל עבור בית הספר התיכון האזורי Christ the King במידל וילג', קווינס, ניו יורק. כג'וניור העמיד אלברדו ממוצעים של 17 נקודות ו-6.5 אסיסטים למשחק ונבחר לשחקן השנה של התאחדות האתלטיקה התיכונית הקתולית (CHSAA). כסיניור הוא רשם 18 נקודות, 10 ריבאונדים, 10 אסיסטים ו-10 חטיפות, הקוואדרופל-דאבל הראשון בתולדות בית הספר, בניצחון ב-22 בדצמבר 2016 על תיכון קסבריאן. בעונתו האחרונה הוא העמיד ממוצעים של 17.9 נקודות למשחק והוביל את בית ספרו לרבע גמר ה-CHSAA. הוא נבחר לשחקן השנה של TimesLedger.
ביוגרפיה > קריירת מכללות

ב-15 בספטמבר 2016 התחייב אלברדו לשחק כדורסל מכללות עבור המכון הטכנולוגי של ג'ורג'יה, בין היתר על הצעות מאוניברסיטת ראטגרס ואוניברסיטת סיטון הול.
כפרשמן פתח אלברדו בחמישייה בכל 25 משחקיו והעמיד ממוצעים של 12.1 נקודות, 3.7 ריבאונדים ו-3.1 אסיסטים למשחק. הוא הפך לפרשמן הרביעי בג'ורג'יה טק עם ממוצעים של לפחות 12 נקודות, 3.5 ריבאונדים ושני אסיסטים למשחק. הוא סבל משבר במרפק השמאלי שגמר לו את העונה נגד דיוק ב-11 בפברואר 2018. לאלברדו היה תפקיד גדול יותר בעונת הסופומור שלו עם עזיבתו המוקדמת של ג'וש אוקוגי. ב-20 בפברואר 2019 קלע אלברדו קלע שיא קריירה של 29 נקודות עם שישה ריבאונדים וחמישה אסיסטים בניצחון 73–65 על פיטסבורג. כסופומור הוא העמיד ממוצעים של 12.5 נקודות, 3.9 ריבאונדים ו-3.4 אסיסטים למשחק, והוביל את קבוצתו בנקודות, אסיסטים וחטיפות. ג'ורג'יה טק הושעתה מהפלייאוף על ידי ה-NCAA בשל מספר עבירות. הוא החמיץ שבעה משחקים בתחילת עונת הג'וניור שלו בשל פציעה בקרסול. ב-25 בינואר 2020 קלע אלברדו שיא עונתי של 26 נקודות, שמונה ריבאונדים ושיא אוניברסיטה של תשע חטיפות בניצחון 64–58 על NC סטייט. בעונתו השלישית הוא העמיד ממוצעים של 14.4 נקודות, ארבעה אסיסטים, 3.4 ריבאונדים ו-2.2 חטיפות למשחק ונבחר לחמישייה השלישית של אזור ה-ACC. בעונת הסיוניור שלו, הוביל אלברדו, יחד עם מוזס רייט, את ג'ורג'יה טק לאליפות ה-ACC הראשונה שלה מאז 1993, על ידי ניצחון בגמר על סקוטי בארנס ופלורידה סטייט. בסוף העונה הוא נבחר לשחקן ההגנה של העונה ב-ACC.
ביוגרפיה > קריירה מקצועית > ניו אורלינס פליקנס (2021–הווה)

אלברדו המשיך לשנה נוספת בקולג' עקב ביטולי המשחקים בעקבות מגפת הקורונה בארצות הברית, והכריז על מועמדותו לדראפט ה-NBA ‏2021. לאחר שלא נבחר בדראפט, ב-19 באוגוסט 2021, הוא חתם על חוזה דו כיווני עם ניו אורלינס פליקנס, על פיו הוא יחלק את זמנו בין הפליקנס לבין קבוצת ליגת הפיתוח שלהם, ברמינגהאם סקוואדרון. במהלך משחק הבכורה שלו נגד פילדלפיה 76' ב-25 בינואר 2022 ספג אלברדו עבירה טכנית לאחר עימות מילולי במשחק עם סנטר פילדלפיה ג'ואל אמביד. התקרית זכתה לסיקור עיתונאי לאחר שאמביד שיבח את אלברדו ושילם עבורו את הקנס בסך 2,000 דולר. ב-28 במרץ הומר החוזה הדו-כיווני של אלברדו לחוזה סטנדרטי ל-4 שנים בסך 6.5 מיליון דולר.
ב-4 בדצמבר 2022 קלע אלברדו שיא קריירה של 38 נקודות בניצחון 121–106 על דנוור נאגטס. ב-17 בפברואר 2023 זכה אלברדו בפרס ה-MVP של משחק הכוכבים העולים בסוף-שבוע האולסטאר ב-NBA, לאחר שקלע את סל הניצחון לזכות "קבוצת פאו".
אלברדו נודע ביכולות החטיפה שלו, והוא נוטה להתגנב מאחורי הרכזים המובילים את הכדור לאחר הוצאת החוץ ולהפתיע אותם.
ביוגרפיה > קריירה בנבחרת הלאומית

בתחרויות פיב"א מייצג אלברדו את נבחרת פוארטו ריקו.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2021/2022 | ניו אורלינס | 54 | 1 | 15.4 | 0.446 | 0.291 | 0.679 | 1.9 | 2.8 | 1.3 | 0.1 | 6.1 |
| 2022/2023 | ניו אורלינס | 61 | 10 | 21.5 | 0.411 | 0.336 | 0.813 | 2.3 | 3.0 | 1.1 | 0.2 | 9.0 |
| קריירה |  | 115 | 11 | 18.6 | 0.424 | 0.322 | 0.759 | 2.1 | 2.9 | 1.2 | 0.1 | 7.7 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2021/2022 | ניו אורלינס | 6 | 0 | 19.5 | 0.485 | 0.375 | 0.769 | 1.3 | 1.5 | 1.2 | 0.2 | 8.0 |
| קריירה |  | 6 | 0 | 19.5 | 0.485 | 0.375 | 0.769 | 1.3 | 1.5 | 1.2 | 0.2 | 8.0 |
סטטיסטיקות הקריירה > חיים אישיים

אלברדו הוא בעל שורשים פוארטו ריקנים ומקסיקניים. יש לו ולחברתו בת שנולדה בשנת 2020.
אופליה דאל

| --- | --- |
אין תמונה חופשית
 לידה:  12 במאי 1964 (בת 60) אוקספורד, אנגליה
 שם לידה:  אופליה מגדלנה דאל
 מדינה:  ארצות הברית 
 השכלה:  מכללת ולסלי
 עיסוק:  פעילה לצדק חברתי ובריאות ציבורית
 בת זוג:  ליסה פרנזיס
 מספר צאצאים:  1
 פרסים והוקרה:  טיים 100 (2024) 
 
אופליה מגדלנה דאל (באנגלית: Ophelia Magdalena Dahl; נולדה ב-12 במאי 1964) היא פעילה בריטית-אמריקאית למען צדק חברתי ובריאות הציבור. דאל היא ממייסדות ארגון הבריאות ללא מטרות רווח "שותפים בבריאות" (Partners In Health - PIH) (אנ'), המבוסס בבוסטון, מסצ'וסטס. הארגון מחויב למתן "אפשרות מועדפת לעניים" בתחום שירותי הבריאות. דאל כיהנה כמנכ"לית הארגון במשך 16 שנים וכיום משמשת כיושבת ראש חבר המנהלים שלו.
דאל הייתה דמות מרכזית בספרו של טרייסי קידר, "Mountains Beyond Mountains", המתאר את פעילותו של הארגון ואת חייו של ד"ר פול פרמר, עמיתה להקמת הארגון. בדצמבר 2006 זכו דאל ופרמר במדליית איחוד הכנסייה התאולוגית בניו יורק. בשנת 2017, הופיעה דאל בסרט התיעודי "משטחים את העקומה" (אנ') על פעילות הארגון. בשנת 2024 נבחרה כאחת מ-100 האנשים המשפיעים ביותר בעולם על פי מגזין טיים.
קריירה

דאל פגשה לראשונה את ד"ר פול פרמר בשנת 1983 כשהייתה בת 18 והתנדבה בהאיטי. היא כיהנה כמנכ"לית שותפה באגון PIH משנת 2001 עד 2005, וכיום מכהנת כיושבת ראש חבר המנהלים. הארגון ממשיך בפיתוח שירותי בריאות איכותיים באזורים מרוחקים ברחבי העולם.
מאז הקמת הארגון בשנת 1987, התרחב PIH וסיפק שירותי בריאות חיוניים ברחבי העולם. תחת הנהגתה של דאל, הארגון תומך במערכת הבריאות הציבורית של יותר מ-800,000 איש ברואנדה. הארגון פועל גם במדינות נוספות כמו מלאווי, מקסיקו, רוסיה ולסוטו, שם הוא שותף למשרדי הבריאות המקומיים במאבק נגד מחלות באזורים כפריים מסוימים. PIH מספק שירותי בריאות קריטיים בתחומים כמו סרטן, מחלות כרוניות, כולרה, HIV/איידס, ניתוחים, בריאות האישה וילדים, בריאות הנפש ושחפת. נכון להיום, הארגון פועל ביותר מ-60 מרכזים רפואיים ברחבי העולם ומעסיק למעלה מ-12,000 עובדים.
בשנת 2011, נבחרה דאל לאחת מ"בוסטוניאניות השנה" על ידי הבוסטון גלוב, לצד ד"ר פול פרמר ולואיז אייברס מ-PIH, על תפקידה המרכזי בתגובה לרעידת האדמה בהאיטי בשנת 2010. באותה שנה זכתה בפרס האידיאליסט של ארגון Social Capital Inc.
ב-2013 הייתה דוברת נבחרת במכון למדיניות גלובלית ע"ש מדליין אולברייט. בשנת 2019, הוענקה לה תואר דוקטור לשם כבוד במשפטים מויליאמס קולג'.
חיים אישיים

דאל נולדה ב-12 במאי 1964 בבית החולים ג'ון רדקליף באוקספורד, בריטניה. היא בתם של השחקנית פטרישה ניל והסופר רואלד דאל. אופליה היא הילדה השנייה הצעירה ביותר במשפחתה, ולה ארבעה אחים ואחיות: אוליביה, טסה, תיאו ולוסי.
דאל השתתפה בעריכת הספר "The Roald Dahl Treasury", אוסף סיפורים, זיכרונות, מכתבים ושירים מאת אביה. היא כותבת כיום זיכרונות על אביה ומשמשת כסגנית נשיאה ונאמנה במוזיאון רואלד דאל, המוקדש לשימור מורשתו ולקידום אהבת הכתיבה היצירתית. בנוסף, היא יושבת ראש של חברת Dahl & Dahl LLP, המנהלת את הנכסים הספרותיים של אביה.
בשנת 1994, סיימה דאל את לימודיה במכללת ולסלי וזכתה בתואר כמלגאית דייוויס. בשנת 2006, נשאה את נאום הסיום בטקס הסיום של המכללה. דאל היא אם לבן אחד, אותו הביאה עם אשתה, ליסה פרנזיס.
הערות שוליים

↑  "PIH Governance". Partners in Health. אורכב מ-המקור ב-26 באפריל 2010. נבדק ב-29 בינואר 2011. {{cite web}}:  (עזרה)
↑  Green, John (17 באפריל 2024). "Ophelia Dahl: The 100 Most Influential People of 2024". TIME (באנגלית). נבדק ב-17 באפריל 2024. {{cite journal}}:  (עזרה)
↑  "Remarks by the 2005 International Development Conference Panel on Delivery Innovations". Stanford Graduate School of Business. 26 בפברואר 2005. אורכב מ-המקור ב-9 ביולי 2011. נבדק ב-29 בינואר 2011. {{cite web}}:  (עזרה)
↑  "Ophelia Dahl '94". The Albright Institute. Wellesley College. נבדק ב-2020-07-12.
1 2 3  "Person of the Week: Ophelia Dahl, Executive Director, Partners in Health". MPHProgramsList.com (באנגלית אמריקאית). Wiley University Services. נבדק ב-2020-07-12.
↑  "Bostonians of the Year". Boston.com. 2 בינואר 2011. נבדק ב-29 בינואר 2011. {{cite web}}:  (עזרה)
↑  "Commencement 2019—Ophelia Dahl". Williams College (באנגלית אמריקאית). 2019-06-02. נבדק ב-2022-11-17.
↑  Shearer, Stephen Michael (2021-03-16). Patricia Neal: An Unquiet Life (באנגלית). University Press of Kentucky. ISBN 978-0-8131-8072-4.
↑  "Global Public Health Activist Ophelia Dahl Will Be 2006 Commencement Speaker at Wellesley College". Wellesley College. נבדק ב-29 בינואר 2011. {{cite web}}:  (עזרה)
↑  "Ophelia Dahl's Commencement Address to the Wellesley College Class of 2006". Wellesley College. 9 ביוני 2006. נבדק ב-29 בינואר 2011. {{cite web}}:  (עזרה)
↑  Levy, Ariel (11 בדצמבר 2017). "Ophelia Dahl's National Health Service". The New Yorker. נבדק ב-16 בנובמבר 2022. {{cite journal}}:  (עזרה)
| יצירותיו של רואלד דאל |
| --- | --- | --- |
| ספרי ילדים | ג'יימס והאפרסק הענק (1961) • צ'ארלי והשוקולדה (1962) • אצבע הקסם (1966) • מר שועל המהולל (1970) • צ'ארלי ומעופפלית הזכוכית (1972) • דני אלוף העולם (1975) • התנין הענקי (1978) • העי"ג (1982) • המכשפות (1983) • הג'ירף השקנאי וגם אני (1985) • מטילדה (1988) • בצ בצ רקי (1989) |  |
| ספרי מבוגרים | דודי אוסוולד (1979) • סיפורי הפתעה (1979) • עור וסיפורים נוספים (1980) |  |
| שירים לילדים | שירים עליזים וחרוזים פוחזים (1989) |  |
| סרטים ע"פ ספריו | וילי וונקה ומפעל השוקולד (1971) • העי"ג (1989) • המכשפות (1990) • ג'יימס והאפרסק הענק (1996) • מטילדה (1996) • צ'ארלי בממלכת השוקולד (2005) • מר שועל המהולל (2009) • העי"ג (2016) • טום וג'רי: וילי וונקה ומפעל השוקולד (2017) • המכשפות (2020) • מטילדה (2022) • וונקה (2023) • הסיפור המופלא של הנרי שוגר (2023) • הברבור (2023) • לוכד העברושים (2023) • רעל (2023) |  |
| מחזות זמר ע"פ ספריו | מטילדה (2010) • צ'ארלי ומפעל השוקולד (2013) |  |
| תסריטים לסרטים | אתה חי רק פעמיים (1967) • צ'יטי צ'יטי בנג בנג (1968) • וילי וונקה ומפעל השוקולד (1971) |  |
| ערכים קשורים | פטרישיה ניל • אוליביה דאל • אופליה דאל |  |
| --- | --- |
בקרת זהויות :  BnF: cb16003352s (data)  LCCN: n2018184625  NLK: KAC2020O8634  SUDOC: 260553972  VIAF: 85957614   WorldCat (עם VIAF): 85957614
הבונה העסוק

דיאגרמת זמן-מרחב שמדגימה את פעולתה של מכונת טיורינג. דיאגרמת המרחב-זמן של מכונה היא תמונה דו-ממדית שבה השורה ה-i מייצגת את סרט הזיכרון של המכונה באיטרציה ה-i. פיקסלים לבנים משמשים לתאי זיכרון המכילים 0 ופיקסלים כתומים מציינים את הערך 1. הדיאגרמה שבתמונה מדגימה את 100,000 הצעדים הראשונים של בעיית הבונה העסוק.
הבונה העסוק (באנגלית: Busy beaver) הוא שמה של בעיה לא כריעה במדעי המחשב, העוסקת בשאלה: "כמה עבודה ניתן לעשות באמצעות מכונת טיורינג עם מספר נתון של מצבים אפשריים, שפועלת על סרט ריק ועוצרת?".
שתי השאלות העיקריות בתחום זה הן: מהו המספר המרבי של צעדים שמכונת טיורינג עם  n מצבים יכולה לבצע לפני שהיא עוצרת? (מספר זה מסומן ב- S(n)), ומהי הכמות המרבית של סימנים שהיא יכולה להדפיס לפני שהיא עוצרת? (מספר זה מסומן ב- \ \Sigma (n)). שתי הפונקציות האלו,  S(n) ו- \ \Sigma (n), אינן ניתנות לחישוב רקורסיבי, כי ניתן להכריע באמצעותן את בעיית העצירה. יתרה מזו, הן גדלות אסימפטוטית מהר יותר מכל פונקציה רקורסיבית.
הקדמה > מכונת טיורינג

אחת הדרכים לתאר באופן ריגורוזי פעולת אלגוריתם היא על ידי מכונת טיורינג. קיימות מספר הגדרות שקולות למושג "מכונת טיורינג". אחת הדרכים הפשוטות לראות את מכונת טיורינג היא על ידי המחשתה כמעין מחשב מכני בסיסי, שמורכב מארבעה חלקים:
סרט אינסופי, עם התחלה, שעליו יכולות להיות כתובות סיביות – אפסים או אחדות (בהקשר של בעיית הבונה העסוק, 0 בא לציין תא ריק; לרוב משתמשים בסימן מיוחד לשם כך).
ראש לקריאה וכתיבה, שמונח על סיבית (תא) מסוים בסרט, ויכול לנוע ימינה או שמאלה.
רשימת מצבים פנימיים, שבהם המכונה יכולה להיות.
טבלה של הוראות, שבה כל הוראה היא מהצורה: "כתוב X על הסרט במקום הסימן הקיים. עבור למצב הפנימי Y. לך ימינה/שמאלה עם הראש הקורא על גבי הסרט" או "עצור".
טבלת ההוראות היא בעצם התוכנה של המכונה. בטבלה זו כתוב למכונה מה לעשות אם היא נמצאת במצב מסוים, בהתאם לתוכן הסרט שהיא מסוגלת לראות באמצעות הראש. לדוגמה, עבור המכונה שבה יש שני מצבים, A ו-B, הטבלה הבאה היא אפשרות לטבלת הוראות עבור המכונה:
| מספר נקרא\מצב | A | B |
| --- | --- | --- |
| 0 | כתוב 1, עבור למצב B, לך ימינה | כתוב 0, עבור למצב B, לך שמאלה |
| 1 | כתוב 1, עבור למצב A, לך ימינה | עצור |
בתחילת החישוב, המכונה נמצאת בתחילת הסרט, ולכן יכולה לנוע רק ימינה. נפעיל את המכונה המוצגת על ידי הטבלה על סרט שעליו כתובים רק אפסים, כאשר המצב ההתחלתי של המכונה הוא A:
המכונה נמצאת במצב A עם קלט 0, ולכן לפי טבלת הפעולות, הראש הקורא יכתוב 1 בתא הראשון, יעבור תא אחד ימינה והמכונה תעבור למצב B. אחרי צעד זה, הסרט ייראה כך: ...1000. (המקום שבו נמצא הראש הקורא מודגש.)
המכונה נמצאת במצב B עם קלט 0, ולכן לפי טבלת הפעולות, הראש הקורא יכתוב 0 (כלומר לא ישנה את מה שכתוב), יישאר במצב B וילך שמאלה. אחרי צעד זה, הסרט יראה כך: ...1000.
המכונה נמצאת במצב B עם קלט 1, ולכן לפי טבלת הפעולות המכונה תעצור.
פלט המכונה הוא כל התאים שמשמאל לראש הקורא – במקרה זה הראש נמצא בתא השמאלי ביותר, ולכן הפלט יהיה המילה הריקה.
מראש, נראה שהאפשרויות של מכונה כזו יהיו מאוד מוגבלות, כיוון שההוראות האפשריות בטבלה הן מאוד מעטות, אך ניתן להוכיח כי המכונה שקולה בכוחה למודלים חישוביים נוספים רבים, ומסוגלת לבצע כל מה שמחשב מסוגל לבצע. על פי תזת צ'רץ'-טיורינג, כל אלגוריתם סביר ניתן לחישוב בידי מכונה מתאימה. נשים לב, שמכונת טיורינג יכולה גם לא לעצור. לדוגמה, במכונה עם מצב אחד, A, שיש לה הוראה עבור הקלט 0: "כתוב 1, עבור למצב A, לך שמאלה", תמלא סרט שמכיל רק אפסים באחדות ולעולם לא תעצור.
למעשה, השאלה האם מכונה מסוימת עוצרת או לא (בעיית העצירה), לא ניתנת לפתרון באופן כללי על ידי מכונת טיורינג, ובהכרח קיימות מכונות, שלגביהן אין לנו שום דרך אלגוריתמית לדעת אם הן לא עוצרות.
בעיה שניתנת לפתרון בעזרת מכונת טיורינג נקראת "רקורסיבית" או "ניתנת לחישוב".
הקדמה > הגדרת פונקציות הבונה העסוק

לכל מספר טבעי  n, יש רק מספר סופי של מכונות טיורינג בעלות  n מצבים (לפי התיאור לעיל,  \ (4(n+1))^{2n}). מכיוון שכך, אפשר לשאול: "כמה צעדים נדרשים מן המכונה העוצרת האחרונה, לפני שהיא עוצרת, ובפלט של איזו מכונה יש הכי הרבה סימני 1?".
בהתאם לכך, מגדירים שתי פונקציות:
\ S(n) – הפונקציה שסופרת את מספר הצעדים המקסימלי, שמכונה בת  n מצבים יכולה לבצע על סרט ריק ולעצור. העצירה היא חשובה ביותר, כיוון שלכל  n קיימת מכונה שמבצעת אינסוף צעדים, כי היא פשוט לא עוצרת.
\ \Sigma (n) – הפונקציה שסופרת את מספר האחדות המקסימלי, שמכונה בת  n מצבים יכולה לכתוב על סרט ריק ולעצור.
פונקציות אלו אינן רקורסיביות, כי כדי לחשב אותן, יש לדעת איזו מכונה נעצרת ואיזו מכונה לא נעצרת – וזו בעיית העצירה. לכן, לא קיימת דרך לחשב אותן באופן כללי, אלא רק במקרים ספציפיים. מסיבה דומה, לא ניתן גם לחסום מלמעלה באופן כללי את התקדמות הפונקציות על ידי פונקציה רקורסיבית, אלא אפשר רק לחשב חסמים תחתונים. עם זאת, ידועים ערכי הפונקציה עבור ערכים קטנים של  n:
עבור  n=1 קל לראות ש-  \Sigma (1)=\ S(1)=1.
עבור  n=2 מתקבל  \Sigma (2)=4,\ S(2)=6.
עבור  n=3 מתקבל  \Sigma (3)=6,\ S(3)=21
עבור  n=4 מתקבל  \Sigma (4)=13,\ S(4)=107
עבור  n=5 מתקבל  \ S(5)=47176870. תוצאה זו פורסמה ב-2.7.2024.
הוכחה ישירה לאי-הרקורסיביות של בעיית הבונה העסוק

הרעיון הבסיסי בהוכחה הוא להניח בשלילה שהפונקציות  \ S(n),\ \Sigma (n) ניתנות לחישוב על ידי מכונת טיורינג, ועל ידי יצירת מכונת טיורינג חדשה מאותה מכונה – לקבל סתירה למקסימליות של ערכי הפונקציות; כלומר, המכונה החדשה תבצע יותר צעדים מפונקציית הצעדים או תכתוב יותר אחדות מפונקציית ספירת האחדות.
הוכחה ישירה לאי-הרקורסיביות של בעיית הבונה העסוק > הוכחה שפונקציית ספירת הצעדים לא רקורסיבית

נניח בשלילה ש- S רקורסיבית; כלומר, קיימת מכונת טיורינג, "EvalS", שבהינתן סרט עם  n אחדות עליו מחזירה סרט עם  \ S(n) אחדות.
הרעיון: נבנה מכונה בעלת  \ S(n) מצבים פנימיים שמחשבת את  \ S(m), ולאחר מכן, בהתאם לתוצאת החישוב, מבצעת יותר מ- \ S(m) צעדים. לא ניתן לבנות מכונה זו באמצעות "EvalS" לבדה, שכן "EvalS" מקבלת כקלט סדרה של  n אחדות, ועל מכונה אחרת (שגם לה יש מספר כלשהו של מצבים פנימיים שבהם יש להתחשב) להדפיס את אותם האחדות.[דרושה הבהרה]
על כן, נבנה את המכונה הגדולה שלנו ממספר "מכונות עזר". פרט ל-"EvalS", נשתמש במכונות הבאות:
"Double" – מכונה, שבהתקבל סרט עם  n אחדות רצופים עליו, תחזיר סרט עם  2n אחדות. כוחה של המכונה הזו בכך, שהיא מסוגלת לפעול על קלט מכל גודל  n שהוא.
"Clean" – מכונה, שמוחקת את רצף האחדות שנכתב לפניה על הסרט. במכונה הזו נשתמש כדי להבטיח, שנבצע יותר מ- \ S(m) צעדים.
נסתכל על שרשור המכונות יחד: Double | EvalS | Clean (כלומר, "Double" פועלת ראשונה, ומיד עם סיום פעולתה מתחילה ריצת "EvalS", ומיד עם סיום פעולתה מתחילה ריצת "Clean"). השרשור הוא בעצמו מכונת טיורינג, ונסמן את מספר המצבים השונים שבה בתור  k (זהו סכום מספרי המצבים של Double, EvalS, Clean).
כמו כן, ניתן לבנות מכונה בת  k מצבים, שכותבת פשוט  k אחדות רצופות על הסרט (לדוגמה, בכל שלב המכונה תכתוב 1, תעבור למצב הבא בסדרה ותלך ימינה, ואחרי השלב ה- k תעצור). נסתכל על המכונה בת  2k המצבים, שנוצרת מהשרשור של המכונה שיוצרת  k אחדות עם המכונה "Double|EvalS|Clean", ונסמן את המכונה החדשה ב- M. זוהי המכונה שגורמת לסתירה המבוקשת: מצד אחד, יש בה  2k מצבים ( 2k הוא ה- m שהזכרנו קודם), ולכן היא יכולה לבצע לכל היותר  S(2k) צעדים. מצד שני, בצורת הבנייה שלה הבטחנו שהיא תבצע יותר צעדים מזה:
ראשית המכונה כותבת  k אחדות על הסרט, ולאחר מכן היא מכפילה אותם באמצעות "Double". שלב זה דורש  2k צעדים לפחות (שכן בתחילת ריצתה, לא היו כתובות אחדות על הסרט כלל, ובכל צעד ניתן לכתוב רק סימן בודד).
לאחר מכן המכונה מפעילה את "EvalS" על  2k, ומחשבת את  S(2k).
לאחר מכן מופעלת "Clean" על הפלט של  S(2k) אחדות שכתוב על הסרט. מכיוון שכדי למחוק כל תו יש צורך בצעד אחד לפחות, בהכרח "Clean" מבצעת לפחות  S(2k) צעדים. מכיוון שקודם התבצעו  S(2k) צעדים, בהכרח  M מבצעת יותר מ- S(2k) צעדים, בסתירה להגדרת  S.
הוכחה ישירה לאי-הרקורסיביות של בעיית הבונה העסוק > הוכחה שפונקציית ספירת האחדות לא רקורסיבית

הוכחה זו מאוד דומה להוכחה הקודמת, כאשר במקום המכונה "Clean" ניקח את המכונה "Increment", שמוסיפה אחד נוסף באפס הראשון על הסרט מימינה.
כמו קודם, נניח בשלילה ש- \Sigma  ניתנת לחישוב, וניצור את המכונה " \Sigma Eval", שעבור רצף של  n אחדות על הסרט, מחזירה את הערך של  \ \Sigma (n). בנוסף, כמו קודם, נשתמש במכונה "Double", שמכפילה את מספר האחדות שהופיע לפניה על הסרט. נשרשר את המכונות Double | Eval \Sigma  | Increment ונקבל מכונת טיורינג חדשה, שנסמן ב- k את מספר המצבים שלה. 
תהי  M מכונת טיורינג, שעבור סרט ריק כותבת  k אחדות (דורש  k מצבים), מפעילה את "Double | Eval \Sigma  | Increment" (דורש עוד  k מצבים), ונבדוק כמה אחדות היא מפיקה. קל לראות שהיא יוצרת בדיוק  \ \Sigma (2k)+1 אחדות ועוצרת; אבל זה עומד בסתירה להגדרת  \ \Sigma (n), שמוגדר להיות המספר המקסימלי של אחדות שמכונה בת  n מצבים מסוגלת ליצור מסרט ריק לעצור, ולכן, הנחת השלילה שגויה – כלומר,  \Sigma  לא ניתנת לחישוב.
השקילות לבעיית העצירה

מצד אחד הפונקציות  \ S(n) ו- \ \Sigma (n) ניתנות לחישוב תוך שימוש בפתרון לבעיית העצירה. זאת מכיוון, שעל ידי היכולת לפתור את בעיית העצירה, ניתן להכריע אילו מכונות בנות  n מצבים יעצרו, ולחשב את מספר הצעדים שהן מבצעות ומספר האחדות שהן כותבות לפני שהן עוצרות. החישוב הזה הוא חישוב סופי, כי ידוע שהמכונות עוצרות, וישנו רק מספר סופי של מכונות בעלות  n מצבים פנימיים. מצד שני, הפונקציות  \ S(n) ו- \ \Sigma (n) מוגדרות עבור כל מספר טבעי; לכן, הן בעצמן יכולות לשמש כאורקל עבור חישוב בעיות אחרות. אורקל הוא מקור מידע חיצוני, ולא בהכרח רקורסיבי, שניתן לשלב במכונת טיורינג ולהיעזר בו בחישובים. בעזרת הפונקציות האלו ניתן לפתור את בעיית העצירה; כלומר, לקבוע עבור כל מכונת טיורינג וכל קלט, האם היא עוצרת על אותו קלט או לא.
השקילות לבעיית העצירה > פתרון בעיית העצירה מתוך פונקציית ספירת הצעדים

בהינתן מכונת טיורינג  M וקלט  k, ניתן לחשב האם המכונה עוצרת על הקלט באמצעות האלגוריתם הרקורסיבי הבא:
נניח ש- M היא מכונה בת  n מצבים ונסמן ב- N את הסכום של מספר המצבים במכונה  M והמספר  2k.
נשאל את האורקל, שהוא פונקציית ספירת הצעדים של הבונה העסוק, "מהו  \ S(N)?"
נחשב את פעולת  M על הקלט  k במשך  \ S(N) צעדים. אם המכונה לא עוצרת במהלך אותם צעדים – אזי היא לא עוצרת לעולם.
האלגוריתם פועל, כי על ידי תוספת של  2k מצבים למצבי המכונה המקורית, ניתן ליצור מכונה בת  n מצבים, שמקבלת כקלט סרט ריק, כותבת את הקלט " k" על הסרט, חוזרת לתחילת הסרט ומשם פועלת כמו המכונה המקורית  M. למכונה זו בדיוק  N מצבים, ומספר צעדיה של  M חסום על ידי מספר הצעדים של המכונה החדשה (שמבצעת כל צעד אותו מבצעת  M, ובנוסף מאתחלת את הסרט לקלט של  M).
אפשר להכליל את התוצאה הזו במעט: אם  f היא פונקציה שמקיימת  \ f(n)\geq S(n) לכל  n טבעי, אז ניתן לפתור בעזרת הפונקציה  f את בעיית העצירה, כאשר דרך הפתרון זהה לזו שלמעלה – עבור מכונה בת  n מצבים, נחשב את הפעולות שהמכונה מבצעת על הקלט  k במשך  \ f(n+2k) צעדים. אם המכונה לא עצרה במהלך אותם צעדים, אז בפרט, היא לא עצרה במשך  \ S(n+2k) הצעדים הראשונים, ולכן, לפי הגדרת  S כמספר הצעדים המקסימלי שמכונה יכולה לבצע ולעצור, המכונה לא עוצרת לעולם.
השקילות לבעיית העצירה > חישוב בעיית העצירה מתוך פונקציית ספירת האחדות

כדי לפתור את בעיית העצירה בעזרת  \ \Sigma (n), מספיק לחשב פונקציה שחוסמת את  \ S(n) מתוך  \ \Sigma (n), ואז נפתור בעזרתה את בעיית העצירה, כפי שמתואר בסעיף הקודם.
מתוך מכונה בת  n מצבים אפשר לבנות מכונת ספירת צעדים, כך שבכל צעד שהמכונה המקורית עושה, המכונה החדשה תכתוב 1 ותזוז ימינה. נסמן את מספר המצבים של מכונת ספירת הצעדים ב- k_{n}. זוהי פונקציה רקורסיבית. מספר האחדות שהמכונה יכולה לכתוב לפני שהיא עוצרת חסום על ידי  \ \Sigma (k_{n}), כמו כל מכונה אחרת עם  k_{n} מצבים, אך במקרה הזה, מספר האחדות המקסימלי שמכונה כזו כותבת (ועוצרת) הוא בדיוק  \ S(n); כלומר,  \Sigma (k_{n})\geq S(n) – ובוודאי ש- \ \Sigma (k_{n}) ניתנת לחישוב מתוך  \ \Sigma (n), ולכן בעיית העצירה ניתנת לחישוב בעזרת  \ \Sigma (n).